《西子放瓢图》
金朝·靖天民

髻鬟萧飒苧萝秋，千古香溪水自流。吴越兵争竟何得，风流输与五湖舟。

作者简介：金原武人，字达卿，号南湖老人。弱冠以乡赋魁郑州，不乐为举子，弃去。学击刺。海陵攻宋时，颇欲投身军旅。既而世宗与宋议和，乃买田南湖，与宾客歌管棋槊以为乐。所与游，皆天下名士。喜作诗，乐府尤为蕴藉。